**Molėtų rajono savivaldybės taryba**

**SPRENDIMAS**

**DĖL TIKSLINGUMO PROJEKTĄ „Molėtų rajono sporto infrastruktūros ir baseino komplekso investicijų projekto įgyvendinimas koncesijos būdu“ ĮGYVENDINTI viešojo ir privataus sektorių partnerystės BŪDU**

2022 m. liepos    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 16 straipsnio 2 dalies 29 punktu, 27 straipsnio 1 dalies 4 punktu, Lietuvos Respublikos koncesijų įstatymo 14 straipsnio 9 dalimi ir Viešojo ir privataus sektorių partnerystės projektų rengimo ir įgyvendinimo taisyklių, patvirtintų Lietuvos Respublikos Vyriausybės 2009 m. lapkričio 11 d. nutarimu Nr. 1480 „Dėl viešojo ir privataus sektorių partnerystės“, 28 punktu, Molėtų rajono savivaldybės kontrolės ir audito tarnybos 2022 m. liepos 28 d. išvada Nr. „Dėl viešojo ir privataus sektorių partnerystės projekto „Molėtų rajono sporto infrastruktūros ir baseino komplekso investicijų projekto įgyvendinimas koncesijos būdu“ įgyvendinimo tikslingumo“, ir VšĮ Centrinės projektų valdymo agentūros 2022 m. kovo 29 d. išvada Nr. 2022/2-1490 „Viešojo ir privataus sektorių partnerystės projekto „Molėtų rajono sporto infrastruktūros ir baseino komplekso investicijų projekto įgyvendinimas koncesijos būdu“ (toliau – Projektas), įgyvendinamo Molėtų rajono savivaldybės administracijos, pagrindiniai duomenys ir išvada dėl projekto ir partnerystės socialinės ekonominės naudos“,

Molėtų rajono savivaldybės taryba n u s p r e n d ž i a:

1. Pritarti tikslingumui projektą „Molėtų rajono sporto infrastruktūros ir baseino komplekso investicijų projekto įgyvendinimas koncesijos būdu“ (toliau – Projektas) įgyvendinti viešojo ir privataus sektorių partnerystės (toliau – VPSP) būdu šiomis sąlygomis:
   1. Projektą įgyvendinanti institucija – Molėtų rajono savivaldybės administracija;
   2. Projekto pavadinimas – „Molėtų rajono sporto infrastruktūros ir baseino komplekso investicijų projekto įgyvendinimas koncesijos būdu“. Projekto tikslas – gerinti Molėtų rajono savivaldybės sveikatinimo paslaugų kokybę ir didinti sporto infrastruktūros prieinamumą Molėtų rajono gyventojams bei miesto svečiams;
   3. Projektui taikomas VPSP būdas – koncesija;
   4. koncesijos sutarties ilgiausias laikotarpis – 15 metų;
   5. privačiam subjektui perduodamos vykdyti veiklos:
      1. baseino įrengimo darbai, įrangos diegimas;
      2. baseino ir teniso aikštelių eksploatacijos, techninės priežiūros paslaugos, komunalinių paslaugų organizavimas;
      3. baseino, teniso aikštelių, teritorijos, įskaitant automobilių stovėjimo aikštelę, tvarkymas, valymas;
      4. baseino patalpų, teniso aikštelių nuoma;
      5. neformalaus švietimo paslaugų teikimas, sportinio meistriškumo užsiėmimai;
      6. suaugusiųjų sportinės veiklos paslaugų teikimas;
      7. sporto renginių organizavimas;
      8. maitinimo paslaugų teikimas.
   6. planuojami didžiausi savivaldybės turtiniai įsipareigojimai išreikšti diskontuotąja verte ir įvertinus rizikas – 5 404 127 (penki milijonai keturi šimtai keturi tūkstančių vienas šimtas dvidešimt septyni) Eur, įskaitant pridėtinės vertės mokestį;
   7. Projekto veikloms įgyvendinti privačiam subjektui patikėjimo teise perduodamas valdyti savivaldybės turtas:
      1. sporto paskirties pastatas – baseinas, esantis Ąžuolų g. 10, Molėtai (šiuo metu nėra įregistruotas, vykdomi statybos darbai);
      2. lauko teniso aikštelė, esanti Ąžuolų g. 10, Molėtai (unikalus Nr. 4400-3101-4260);
      3. meksikietiško (padelio) teniso aikštelė, esanti Ąžuolų g. 10, Molėtai (unikalus Nr. 4400-3101-4316);
      4. meksikietiško (padelio) teniso aikštelė, esanti Ažuolų g. 10, Molėtai (unikalus Nr. 4400-3101-4305).
2. Įgalioti Molėtų rajono savivaldybės administracijos direktorių pasirašyti koncesijos sutartį ir atlikti kitus būtinus veiksmus, susijusius su Projekto įgyvendinimu.

Šis sprendimas gali būti skundžiamas Molėtų rajono savivaldybės tarybai (Vilniaus g. 44, 33140 Molėtai) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras